U-I-86/93
Natisni
Opravilna št.:
U-I-86/93
Datum odločitve:
3. 7. 1997
Objavljeno:
OdlUS VI, 101
ECLI:
ECLI:SI:USRS:1997:U.I.86.93
Akt:
Zakon o javnem obveščanju (Uradni list SRS, št. 2/86 in 8/90) (ZJO), 73., 1. al. 2. odst. 74. čl.
Izrek:
Postopek za preizkus pobude za začetek postopka za oceno ustavnosti določbe 73. člena in prve alinee drugega odstavka 74. člena Zakona o javnem obveščanju se ustavi.
Evidenčni stavek:
Na podlagi 47. člena Zakona o Ustavnem sodišču (v nadaljevanju: ZUstS) Ustavno sodišče lahko ugotovi neustavnost zakona, ki je med postopkom prenehal veljati, le v primeru, če niso bile odpravljene posledice neustavnosti oziroma nezakonitosti in bi se te ob morebitni ugotovitvi protiustavnosti z učinki razveljavitve še dale odpraviti.
Ustavno sodišče je postopek za preizkus pobude ustavilo, ker je v postopku odločanja o ustavni pritožbi ugotovilo, da izpodbijane določbe niso bile v nasprotju z Ustavo in da pobudniku niso bile kršene njegove ustavne pravice.
Geslo:
Ustavitev postopka zaradi prenehanja veljavnosti zakona med postopkom.
Ustavitev postopka zaradi neizkazanega pravnega interesa.
Pravna podlaga:
Zakon o Ustavnem sodišču (ZUstS), 6., 24., 47., čl.
Opomba:
V obrazložitvi svoje odločitve se Ustavno sodišče sklicuje na svojo zadevo št. Up-20/93 z dne 19.6.1997.
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Borko De Cortij, Maribor
Datum vloge:
14. 4. 1993
Vrsta odločitve:
sklep
Vrsta rešitve:
ustavitev
Dokument:
US18411
Dokument v PDF obliki:
U-I-86-93.pdf
116 KB
Prenesite datoteko
U-I-86/93
3.7.1997
S K L E P
Ustavno sodišče je v postopku za preizkus pobude Borka De Cortija iz Maribora, ki ga zastopa Emilija Gujt, odvetnica iz Maribora, na seji dne 3. julija 1997
s k l e ni l o :
Postopek za preizkus pobude za začetek postopka za oceno ustavnosti določbe 73. člena in prve alinee drugega odstavka 74. člena Zakona o javnem obveščanju (Uradni list SRS, št. 2/86 in 8/90) se ustavi.
O b r a z l o ž i t e v
1. Pobudnik je vložil pobudo za oceno ustavnosti določb 73. člena in prve alinee drugega odstavka 74. člena Zakona o javnem obveščanju (v nadaljevanju: ZJO), na katere je Vrhovno sodišče oprlo svojo odločitev v sodbi, ki jo je pobudnik prav tako izpodbijal z ustavno pritožbo.
2. Senat Ustavnega sodišča je v postopku preizkusa ustavne pritožbe s sklepom št. Up-20/93 z dne 25.3.1997 sprejel ustavno pritožbo v obravnavanje na podlagi smiselne uporabe druge alinee drugega odstavka 55. člena Zakona o Ustavnem sodišču (v nadaljevanju: ZUstS), na podlagi katere je dopusten sprejem ustavne pritožbe tudi, če je od odločitve pričakovati rešitev pomembnega pravnega vprašanja. Ker je bila odločitev o ustavni pritožbi odvisna od rešitve vprašanja, ali je izpodbijana odločba temeljila na protiustavnem predpisu, je Ustavno sodišče pri odločanju o ustavni pritožbi moralo presojati tudi ustavnost izpodbijanih določb ZJO. Z odločbo št. Up-20/93 z dne 19.6.1997 je ustavno pritožbo zoper sodbo Vrhovnega sodišča št. Uv 5/92 z dne 14.1.1993 zavrnilo kot neutemeljeno. Ugotovilo je, da izpodbijane določbe ZJO niso bile v neskladju z Ustavo in da z izpodbijano sodbo ni bila kršena pritožnikova ustavna pravica do odgovora iz 40. člena Ustave in prav tako tudi ne ustavna pravica do svobode izražanja misli oziroma mnenja iz 39. člena Ustave.
3. ZJO je med postopkom za oceno ustavnosti izpodbijanih določb prenehal veljati (dne 23.4.1994). Na podlagi 47. člena ZUstS Ustavno sodišče lahko ugotovi neustavnost zakona, ki je med postopkom prenehal veljati, le v primeru, če niso bile odpravljene posledice neustavnosti oziroma nezakonitosti in bi se te ob morebitni ugotovitvi protiustavnosti z učinki razveljavitve še dale odpraviti. Če neustavnost zakona ni imela nobene posledice ali pa so bile posledice že odpravljene, mora Ustavno sodišče postopek za oceno ustavnosti ustaviti, ker pobudnik ne izkazuje pravnega interesa. Pravni interes za vložitev pobude je procesna predpostavka za oceno ustavnosti in mora biti podan ves čas postopka (24. člen ZUstS). Ker je v obravnavanem primeru Ustavno sodišče v postopku odločanja o ustavni pritožbi ugotovilo, da izpodbijane določbe niso bile v nasprotju z Ustavo in da pobudniku niso bile kršene njegove ustavne pravice, niso podani pogoji za nadaljevanje postopka.
Zato je Ustavno sodišče postopek za preizkus pobude ustavilo.
4. Ustavno sodišče je ta sklep sprejelo na podlagi 6. člena ZUstS v sestavi: predsednik dr. Lovro Šturm in sodniki dr. Peter Jambrek, dr. Tone Jerovšek, mag. Matevž Krivic, mag. Janez Snoj, dr. Janez Šinkovec, Franc Testen, dr. Lojze Ude in dr. Boštjan M. Zupančič. Sklep je sprejelo soglasno.
P r e d s e d n i k
dr. Lovro Šturm